L 58/1578
ET
Euroopa Liidu Teataja
23.2.2023
ETTEVALMISTAVAD MEETMED
PEATÜKK PA 09 — KESKKOND JA KLIIMAMEETMED (jätkub) PA 09 22
(jätkub)
PA 09 22 02
(jätkub) Esimene etapp.
Katseprojekt "Programm Copernicus Natura 2000 alade seireks" 2019. aasta lõpul alustati katseprojektiga "Programm Copernicus Natura 2000 alade seireks" (COP4N2K), eesmärgiga kasutada programmi Copernicus tehnoloogiat Natura 2000 alade paremaks seireks.
Projekti tarvis töötati välja automatiseeritud modellerimissüsteem, millega jälgitakse Natura 2000 võrgustiku rohumaade osakaalu arengut iga aasta lõikes, ning kaardistatakse täpselt maakasutus alates 1992. aastast, mil võeti vastu elupaikade direktiiv.
Soov on tagada juurdepääs rohumaa arengusuundi ja sellega seotud näitajaid käsitlevale teabele laiale publikule, sealhulgas liikmesriikide haldusasutustele, kaitsealade majandajatele, maa kasutajatele ja üldsusele.
Kõik andmed avaldatakse spetsiaalses veebiportaalis "EU Grassland Watch".
Teine etapp.
Ettevalmistav meede "Rohumaade seire ELis" Katseprojekti esimene etapp sai läbi 2021. aasta lõpul ning tulemused on paljutõotavad.
Vahehindamise tulemusena selgus, et liidu katseprojekti esimese etapi toestuseks on vaja teist etappi, et tagada õigeaegsed järelmeetmed, mis garanteeriksid täieliku rakendamise ja juurdepääsu.
Ettevalmistav meede keskendub neljale põhiaspektile, mida tuleb edasi arendada: 1) Esimeses etapis käsutuses olnud vahenditega suudeti hõlmata vaid poolt suure rohumaade osakaaluga Natura 2000 aladest.
Laiem haare võimaldab ELi Natura 2000 alade rohumaadest saada täieliku ajaloolise pildi.
2) Olemasolevate kaartide kvaliteet paraneb tänu hiljutistele edusammudele erinevate rohumaatüüpide eristamisel ja paremale ruumilise resolutsioonile.
3) Teavet rohumaade praeguse osakaalu kohta täiustatakse ka iga konkreetse ala lõikes, sidudes selleks omavahel olemasolevad administratiivsed andmebaasid (nt maatükkide identifitseerimise süsteemid).
Sellega tagatakse, et olemas on vajalik teave alade asjakohaseks majandamiseks.
4) Projekt tagab, et georuumiline teave on poliitikakujundajatele ja muudele olulistele sidusrühmadele hõlpsamini kättesaadav a) interaktiivse ja korrapäraselt ajakohastatava avaliku veebisaidi ning b) vahetu suhtluse kaudu (veebiseminarid, alade külastamine jne) valitud riigi või piirkondliku tasandi osalejatega.
Sellised algatused võivad aidata kõrvaldada tehnoloogilisi lünki, sest sidusrühmadel aidatakse mõista, milline on nende vahendite kasutamisest saadav kasu, ning kasutada olemasolevat teavet, andes neile omakorda võimaluse öelda, millised on nende praktilised vajadused, et neid saaks tulevikus arvesse võtta.
Täielikult toimiv portaal "EU Grassland Watch" võib aidata liidul ja selle liikmesriikidel paremini jälgida elurikkust, sellele avalduvaid survetegureid ja Natura 2000 kaitsealuste rohumaade kestlikkust.
Suurem läbipaistvus ja parem juurdepääs mitte ainult ei aita vältida tulevast kahjulikku mõju, vaid pöörata ümber aegade jooksul välja kujunenud kadumistrend, kui määratakse kindlaks prioriteetsed rohumaade taastamise alad.
PEATÜKK PA 10 — RÄNNE Märkused Peatüki assigneeringud on ette nähtud ettevalmistavateks meetmeteks, mis kuuluvad ELi toimimise lepingu ja Euratomi asutamislepingu kohaldamisalasse ja mis on välja töötatud ettepanekute koostamiseks edaspidiste meetmete vastuvõtmise eesmärgil.
Nende kogusumma vastab artiklis 10 20 02 esitatud assigneeringute tasemele.